Xenon

“Xenon”: Peter van der Krogt, “Elementa chemica” apud situm Elementymology & Elements Multidict (; a Graeco ξένον ‘alienum’) est elementum chemicum cui symbolum Xe et numerus atomicus 54. Eius massa atomica 131,3 g/mol valet. Sunt plures isotopi quorum massa inter 124 et 136 variat.  Quia plenum orbem electronicum exteriorem habet  (configuratio electronica 5s24d105p6) krypton cum ceteris elementis parum reagit nec moleculas format sed singulis atomis per spatium commeat. In systemate periodico in quintam periodum et gregem 18 ponitur qui grex elementa quae gasia nobilia appellantur et proprietates xeno similes praebent comprehendit. Photones  caerulei coloris emittit cum electricus fluxus per eius atomos transmittitur, alioqui sine colore est. 

 De proprietatibus 
Xenon anno 1898 a Gulielmo Ramsay et Mauritio Travers inventum est. Ex aëre liquido per segregantem destillationem purificatur sed rarum in Tellure invenitur (una pars per 10 000 000).

Xenon est gas nobile, nihilominus non omnino iners est sed  paucas moleculas imprimis cum fluore et oxygenio formare potest. Exempli gratia xeni bifluoridum (XeF2) et tetrafluoridum (XeF4) quae temperatura 400 graduum Celsianorum et pressione sex atmosphaerarum componuntur atque solida cristallina fiunt. Si pressionem auxeris etiam hexafluorum habebis (XeF6). Magis reagit quam alia gasia nobilia quia energia ad eius iontizationem necessaria minor est.

 De usu humano 
Praeter lampadum lucem et in anaesthesiaO. Delhaye et alii (2010). C. Tassel et alii (2016). adhibetur: nam antagonista receptorii glutamati et receptorii NMDA exstat. Erythropoietini (EPO) synthesim quoque stimulat et in artibus athleticis fraudis causa adhiberi potestC. Tassel et alii (2016).. Etiam in iconismo medico utile est, in primis isotopus 129Xe in IRMSociété chimique de France..

 Notae 

 Plura legere si cupis 
O. Delhaye, E. Robin, J.-E. Bazin, J. Ripart, G. Lebuffe, B. Vallet. "Avantages décisifs, indications et limites de l’anesthésie au xénon", Annales Françaises d'Anesthésie et de Réanimation, 2010: 635-641
G. J. Moody, "A decade of xenon chemistry", Journal of Chemical Education  1974: 628-630 
Camille Tassel, Brendan Le Daré, Isabelle Morel, Thomas Gicquel. "Le xénon : du gaz rare au produit dopant", La Presse Médicale, 2016: 422-430

 Nexus externi 
Vicimedia communia plura habent quae ad xenon pertinent.
 Hoc elementum apud Patreon: periodic videos
 Lenntech
Air liquide societas

Categoria:Elementa chemica
Categoria:Gasia nobilia